gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7964, del 24-01-2017 (2016/10102)

Notificació de la sentència dictada en el procediment de divorci contenciós número 254/2016
-------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10735


Organisme emissor
:   Jutjat de Primera Instància i Instrucció Número 1 d'Ontinyent

Tipus de document
:   Edicte

Notificació de la sentència dictada en el procediment de divorci contenciós número 254/2016 [2016/10706]  
Estime la demanda promoguda en nom i representació d'Ilham El Bouziani contra Mohamed Bougdira, i declare la dissolució per divorci del matrimoni celebrat entre ambdós el dia 11 d'agost de 2010, amb tots els efectes inherents a aquesta declaració i les mesures personals següents:  
- La titularitat de la pàtria potestat de la filla menor serà compartida, i l'exercici d'aquesta titularitat serà conjunt.  
- Atribuïsc la guarda i custòdia de la menor a la mare.  
- Se li reconeix al pare un règim de visites en relació amb la filla menor de forma oberta i sense necessitat de concretar-lo en aquest moment, atés que resideix a l'estranger actualment i cal fer possible que en el moment en què torne al país puga, amb l'avís previ, visitar la seua filla menor.  
Podrà, doncs, visitar la menor quan regresse a Ontinyent, una vegada haja avisat amb la suficient antelació la mare, i sempre que durant l'estada no s'allunye de l'entorn familiar i escolar de la menor i sota la supervisió o coneixement de la mare del parador del menor.  
- Fixe una pensió alimentària a càrrec del pare i a favor de la menor de 200 euros mensuals, que s'haurà d'ingressar en el compte que a aquest efecte assenyale, per mesos de bestreta, en els cinc primers dies del mes. Aquesta pensió s'haurà d'actualitzar de conformitat amb la variació que experimente l'índex de preus de consum en els darrers 12 mesos.  
- Anirà a càrrec d'ambdós progenitors l'abonament de les despeses extraordinàries, les quals s'han de sufragar a mitges.  
No hi ha un pronunciament especial sobre les costes d'aquest procediment.  
Una vegada siga ferma aquesta sentència, inscriviu-la al registre civil.  
Notifiqueu aquesta sentència a les parts de forma legal i advertiu-los que, en contra, s'hi pot interposar un recurs d'apel·lació davant l'audiència provincial dins del termini de 20 dies.  
Aquesta és la sentència que dispose i firme.»  
  
Ontinyent, 21 de desembre de 2016.- La lletrada de l'Administració de justícia: M.ª Carmen Castillo Aliaga.
Diari Oficial de la Generalitat Valenciana


Sumari del DOGV 8107, del 17-08-2017 (2017/6796)

Informació pública del conveni urbanístic corresponent a l'execució de les actuacions de millora, modernització i dotació d'infraestructures i serveis al polígon Benieto.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6796


Data del document
:   19-07-2017

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública del conveni urbanístic corresponent a l'execució de les actuacions de millora, modernització i dotació d'infraestructures i serveis al polígon Benieto. [2017/6796]  
La Junta de Govern de la ciutat de Gandia, en sessió ordinària celebrada el 17 de juliol de 2017, ha acordat sotmetre a informació pública el conveni urbanístic de col·laboració entre l'Ajuntament de Gandia i Tecnorango, SL, corresponent a l'execució de les actuacions de millora, modernització i dotació d'infraestructures i serveis al polígon Benieto. Durant el termini de 20 dies hàbils es podrà examinar l'expedient en les dependències d'Urbanisme de l'Ajuntament i en la seua pàgina web, www.gandia.org, i, si és el cas, formular-se al·legacions.  
  
  
Gandia, 19 de juliol de 2017.- El secretari general del Ple (R C Presidència 13.12.2012; DOGV 26.12.2012): Lorenzo Pérez Sarrión.
Diari Oficial de la Generalitat Valenciana


Sumari del DOGV 8077, del 05-07-2017 (2017/5997)

DECRET 10/2017, de 21 de juny, del president de la Generalitat, pel qual nomena nous vocals de l'Alt Consell Consultiu en Investigació, Desenvolupament i Innovació de la Presidència de la Generalitat.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/5997


Data del document
:   21-06-2017

Organisme emissor
:   Presidència de la Generalitat

Tipus de document
:   Decret

Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 10/2017, de 21 de juny, del president de la Generalitat, pel qual nomena nous vocals de l'Alt Consell Consultiu en Investigació, Desenvolupament i Innovació de la Presidència de la Generalitat. [2017/5997]  
El Decret 136/2006, de 29 de setembre, del Consell, pel qual es modifica el nom de l'Alt Consell Consultiu en Investigació i Desenvolupament de la Presidència de la Generalitat, que passa a denominar-se Alt Consell Consultiu en Investigació, Desenvolupament i Innovació de la Presidència de la Generalitat, i s'aprova el seu reglament, estableix la prerrogativa del president de la Generalitat per al nomenament dels vocals científics d'aquest.  
De conformitat amb allò que disposa l'article 2 del Reglament de l'Alt Consell Consultiu en Investigació, Desenvolupament i Innovació de la Presidència de la Generalitat (ACCI+D+i), que s'inclou com a annex del Decret 136/2006, de 29 de setembre, del Consell, anteriorment mencionat, així com amb els articles 12 i 34.2 de la Llei 5/1983, de 30 de desembre, del Consell,  
  
DECRETE  
  
Únic  
Nomenar vocals científics de l'Alt Consell Consultiu en Investigació, Desenvolupament i Innovació de la Presidència de la Generalitat, les següents persones distingides amb els premis Rei Jaume I:  
  
-Elías Campo Güerri, Premi Rei Jaume I 2016 d'Investigació Mèdica.  
-Miguel Bastos Araújo, Premi Rei Jaume I 2016 de Protecció del Medi Ambient.  
-Hermenegildo García Gómez, Premi Rei Jaume I 2016 de Noves Tecnologies.  
-Francisco J. Martínez Mojica, Premi Rei Jaume I 2016 d'Investigació Bàsica.  
-Alberto Gutiérrez Garrido, Premi Rei Jaume I 2016 Emprenedor.  
  
  
València, 21 de juny de 2017  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8108, del 18-08-2017 (2017/6954)

Resolució de 24 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000253/0038-FG per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8108

Data del DOGV
:   18-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6954


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 24 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000253/9722-VD per a comparéixer en la via jurisdiccional. [2017/6954]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents:  
Fundació Educativa Santo Domingo i Associació de Pares d'Alumnes del Col·legi Ntra. Señora de Loreto de València.  
2. Interessats:  
Afectats per la interposició del present recurs en l'expedient administratiu.  
3. Descripció:  
Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del Tribunal:  
Procediment ordinari núm. 4/000253/0011-JJ  
NIG: 46200-44-4-0747-4635605.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 24 de juliol de 2017. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8021, del 18-04-2017 (2017/3184)

Informació pública d'actualització de tarifes de subministrament d'aigua potable de Toga.
-----------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3184


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable de Toga. [2017/3184]  
D'acord amb el que estableix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 9 de març de 2017, la mercantil Sociedad de Fomento Agrícola Castellonense, SA, va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes pel subministrament d'aigua potable a la localitat de Toga, segons es detalla a continuació:  
  
  
Subministrament d'aigua potable   
   
Quota de servei:   
Per a tots els calibres 18,36 ?/trimestre  
   
Quota de consum:   
De 0 a 15 m³/trimestre 0,4345 ?/m³  
De 16 a 35 m³/trimestre 0,8040 ?/m³  
Excessos de 35 m³/trimestre 1,1819 ?/m³  
   
Manteniment dels comptadors:   
Per a tots els calibres 3,57 ?/trimestre  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
Toga, 11 d'abril de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8163, del 06-11-2017 (2017/9085)

RESOLUCIÓ de 10 d'octubre de 2017, de la Universitat Miguel Hernández d'Elx, per la qual nomena Clara Carmen Faura Giner catedràtica d'universitat.
---------------------------------------------------------------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/9085


Data del document
:   10-10-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 10 d'octubre de 2017, de la Universitat Miguel Hernández d'Elx, per la qual nomena Clara Carmen Faura Giner catedràtica d'universitat. [2017/9085]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 5 de juliol de 2017 (BOE 17.07.2017), i presentada per la persona interessada la documentació a què fa referència el punt huité de la convocatòria.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar Clara Carmen Faura Giner, amb Document Nacional d'Identitat número 40538609D, catedràtica d'universitat de la Universitat Miguel Hernández d'Elx, de l'àrea de coneixement de Farmacologia.  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 10 d'octubre de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8011, del 30-03-2017 (2017/2596)

Informació pública de la modificació de les tarifes de manteniment de comptadors a Emperador.
---------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2596


Organisme emissor
:   Omnium Iberico, SA

Tipus de document
:   Anunci

Informació pública de la modificació de les tarifes de manteniment de comptadors a Emperador.  
  
 [2017/2596]  
S'informa, per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons comunicació a l'Ajuntament d- Emperador de 9 de febrer de 2017, procedeix actualitzar la quota de manteniment de comptadors a l'esmentada població.  
  
 Any 2017  
 Manteniment Lloguer  
 Eur/mes Eur/mes  
Fins a 13 0,821 0,529  
15 1,225 0,585  
20 2,046 0,711  
25 2,866 1,290  
30 4,092 1,691  
40 8,183 2,572  
50 12,275 5,821  
65 16,366 7,129  
80 20,458 8,896  
100 28,641 11,030  
125 45,007 12,946  
150 45,007 15,829  
200 45,007 32,154  
  
  
  
Sobre aquestes tarifes s'aplicarà l'IVA d'acord amb l'establert en la Llei 37/1992, de 28 de desembre.  
Cosa que es fa pública.  
  
València, 27 de març de 2017.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8129, del 18-09-2017 (2017/7755)

Notificació de la sentència dictada en el judici verbal número 790/2012.
------------------------------------------------------------------------

### Dades del document

Número de DOGV
:   8129

Data del DOGV
:   18-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7755


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de la sentència dictada en el judici verbal número 790/2012. [2017/7755]  
En aquest procediment de judici verbal número 790/2012, seguit a instàncies de la Comunitat de Propietaris La Rosaleda de Bonalba contra Fátima Mouyah Llourrussi i El Mostafa Fellous Moulundi, s'ha dictat la sentència que, literalment, diu així:  
  
«Dispositiva  
Estime la demanda interposada per Pilar Fuentes Tomás, en nom i representació de la Comunitat de Propietaris La Rosaleda de Bonalba contra El Mostafa Fellous Moulundi i Fátima Mouyah Llourrussi, i, en conseqüència, condemne els demandats a satisfer a la part actora la quantitat de 2.554,06 euros, més els interessos fixats en aquesta resolució i les costes.  
Notifiqueu la resolució anterior a les parts i feu-los saber que és ferma.  
Expediu un certificat d'aquesta resolució i uniu-lo a les actuacions, i incloeu-ne l'original al llibre de sentències.  
Així ho dispose, mane i firme, Cristina Muñoz Pérez, jutgessa titular d'aquest jutjat.  
Publicació. La sentència anterior va ser donada i publicada de la forma prevista en l'article 212 de la Llei d'enjudiciament civil; en done fe.»  
  
I atés que els demandats, Fátima Mouyah Llourrussi i El Mostafa Fellous Moulundi, es troben en parador desconegut, expedisc aquest edicte perquè els valga de notificació de forma deguda.  
  
Sant Vicent del Raspeig, 27 de juliol de 2017.- La lletrada de l'Administració de justícia: María Dols Chazarra.
Diari Oficial de la Generalitat Valenciana


Sumari del DOGV 8022, del 19-04-2017 (2017/3244)

Resolució de 22 de març de 2017, de la directora general de Farmàcia i Productes Sanitaris, per la qual s'ordena l'enviament, al Tribunal Superior de Justícia de la Comunitat Valenciana, Sala Contenciosa Administrativa, secció 4, de l'expedient administratiu objecte del procediment ordinari número 4/000063/1136-ZO.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8022

Data del DOGV
:   19-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3244


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 22 de març de 2017, de la directora general de Farmàcia i Productes Sanitaris, per la qual s'ordena l'enviament, al Tribunal Superior de Justícia de la Comunitat Valenciana, Sala Contenciosa Administrativa, secció 4, de l'expedient administratiu objecte del procediment ordinari número 4/000063/1929-BU. [2017/3244]  
Elche Crevillente Salud, SAU, ha interposat un recurs contenciós administratiu contra la desestimació per silenci de la reclamació interposada davant de la Conselleria de Sanitat Universal i Salut Pública, Direcció General de Farmàcia i Productes Sanitaris, sobre distribució de fons finalistes d'execució del programa per al desenvolupament de polítiques de cohesió sanitària i formació continuada en l'ús racional de medicaments en l'àmbit de la Comunitat Valenciana.  
Aquest recurs és el procediment ordinari número 4/000063/3363-CJ, del Tribunal Superior de Justícia de la Comunitat Valenciana, Sala Contenciosa Administrativa, Secció 4, que ha sol·licitat que se li envie l'expedient.  
Per tant, resolc enviar l'expedient administratiu objecte del recurs, complet, foliat i acompanyat d'un índex dels documents que conté, mitjançant format digitalitzat en CD-ROM, al Tribunal Superior de Justícia de la Comunitat Valenciana, Sala Contenciosa Administrativa, Secció 4.  
  
També s'ha notificat aquesta resolució a totes les persones que apareixen interessades en l'expedient, per a citar-les en el procediment en qualitat d'interessats, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la jurisdicció contenciosa administrativa. Se'ls ha fet saber que, si ho fan posteriorment, se'ls considerarà part per als procediments no preclosos i que, si no s'hi personen, els tràmits del procediment continuaran sense que corresponga efectuar-los, en estrades o en qualsevol altra forma, notificacions de cap tipus.  
  
València, 22 de març de 2017.- La directora general de Farmàcia i Productes Sanitaris: Patricia Lacruz Gimeno.
Diari Oficial de la Generalitat Valenciana


Sumari del DOGV 8068, del 22-06-2017 (2017/4962)

Notificació de la interlocutòria dictada en el procediment exequàtur número 289/2016.
-------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4962


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Anunci

Notificació de la interlocutòria dictada en el procediment exequàtur número 289/2016. [2017/4962]  
Exequàtur número 000289/2016-Y  
De: José Luis Aciar Torres.  
Procurador: Miguel Javier Castelló Merino.  
Contra: M.ª Irene Guzmán Riquelme.  
Procurador/a: -  
En aquest procediment exequàtur número 289/2016, seguit a instàncies de José Luis Aciar Torres contra M.ª Irene Guzmán Riquelme, s'ha dictat la interlocutòria que té la part dispositiva que, literalment, és com segueix:  
  
«Part dispositiva  
Concedisc l'exequàtur de la sentència de divorci dictada, entre José Luis Aciar Torres i María Irene Guzmán Riquelme, el dia 12 d'abril de 2012, en les actuacions 25.525, pel Jutjat de Família número 2 de San Juan, Argentina, i atorgue a aquesta sentència eficàcia civil a Espanya.  
  
Mode d'impugnació: contra aquesta resolució es pot interposar un recurs d'apel·lació davant d'aquest mateix jutjat dins del termini de 20 dies comptador des de l'endemà que es notifique (art. 55 LCJI).  
Ho disposa i firma el jutge. En done fe.»  
  
I atés que la demandada, María Irene Guzmán Riquelme, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 6 d'abril de 2017.- El lletrat de l'Administració de justícia: Pablo Campayo Soler.